**Intelligent overspændingsbeskyttelse med system**

Den nye produktfamilie PLUGTRAB PT-IQ fra Phoenix Contact tilbyder for første gang en forudseende funktionsovervågning af overspændingsbeskyttelsesenheder til måle-, styre- og signalgrænseflader. Et gult statussignal melder, at overspændingsaflederens afledningsgrænse er nået, på grund af hyppige overspændinger. En mindre effektreserve sikrer, at beskyttelsen alligevel forbliver virksom. Brugeren er blevet informeret og kan hurtigt forny beskyttelsesstikket, inden beskyttelsesfunktionen ophører på grund af overbelastning. Den manglende beskyttelse vises med et rødt signal. Over fjernmeldemuligheden kan brugeren kontrollere beskyttelsesanlæggets status, uafhængigt af tid og sted.

Et kontrollermodul overvåger en række beskyttelsesenheder, og fungerer samtidig som spændingsforsyning og centralenhed for alle statussignalerne. Systemet kan udvides helt uden restriktioner. Dog skal der monteres et yderligere kontrollermodul efter hver 28 beskyttelsesenheder, for at sikre tilstrækkelig energiforsyning til modulerne. Systemet kan også udvides på en yderligere bæreskinne.

Installationskonceptet med den integrerede bæreskinnebus sikrer en lynhurtig og fejlfri montage. Allerede når et hvilket som helst af beskyttelsesmodulerne klikkes på plads, tilsluttes spændingsforsyning og statussignaler automatisk, hvilket minimerer fortrådningsarbejdet væsentligt.